През Седемгодишната война Карл Мария Раймунд служи в Бохемия, участва в битката при Прага (1757) и се отличава в множеството следващи битки. От 1757 г. той е рицар на австрийския Орден на Златното руно. През 1758 г. става "фелдцойг-майстер" (генерал) и на 14 октомври същата година има важна роля в битката при Хохкирх (1758) като командир на дясното източно крило на австрийската войска. Затова той е награден с „Големия кръст“ на „Ордена Мария Терезия“. На 3 ноември 1760 г. е похвален, но е тежко ранен. Той прекратява активната си военна служба и през 1776 г. става таен съветник и след една година австрийски императорски фелдмаршал.